

**Семей қаласының жергілікті маңызды ортақ пайдаланылатын автомобиль жолдарының бөлінген белдеуінде және қалаға әкімшілік-бағынышты елді мекендерде сыртқы (көрнекі) жарнаманы орналастырғаны үшін төлемақы ставкалары туралы**

***Күшін жойған***

Шығыс Қазақстан облысы Семей қаласы мәслихатының 2008 жылғы 20 маусымдағы
N 8/73-IV шешімі. Шығыс Қазақстан облысы Әділет департаментінің Семей қаласындағы Әділет басқармасында 2008 жылғы 28 шілдеде N 5-2-90 тіркелді. Күші жойылды - Шығыс Қазақстан облысы Семей қаласы мәслихатының 2009 жылғы 20 ақпандағы N 15/112-IV шешімімен

     *Ескерту. Күші жойылды - Шығыс Қазақстан облысы Семей қаласы мәслихатының 2009.02.20 N 15/112-IV шешімімен.*

       Қазақстан Республикасының 2001 жылғы 12 маусымдағы № 209 «Салық және бюджетке төленетін басқа да міндетті төлемдер туралы» кодексінің 491 бабының 2 тармағына сәйкес Семей қаласының мәслихаты **ШЕШТІ:**

      1. Семей қаласының жергілікті маңызды ортақ пайдаланылатын автомобиль жолдарының бөлінген белдеуінде және қалаға әкімшілік- бағынышты елді мекендерде сыртқы (көрнекі) жарнаманы орналастырғаны  үшін төлемақы ставкалары бекітілсін (қосымшаға сәйкес).

      2. Қалалық мәслихаттың келесі шешімдерінің күші жойылды деп танылсын:

      1) 2002 жылғы 27 қарашадағы № 24-3 «Семей қаласының жергілікті маңызды ортақ пайдаланылатын автомобиль жолдарының бөлінген белдеуінде және қалаға әкімшілік-бағынышты елді мекендерде сыртқы(көрнекі) жарнаманы орналастырғаны үшін төлемақы ставкалары туралы» (2002 жылғы 25 желтоқсанда № 1036, нормативтік құқықтық кесімдер мемлекеттік тіркеу Тізілімінде тіркелген, 2002 жылғы 18 қазандағы «Семей таңы» газетінің № 42, 2002 жылғы 18 қазандағы «Семипалатинские вести» газетінің № 36 сандарында жарияланған).

      2) 2004 жылғы 24 желтоқсандағы № 12-5 «2002 жылғы 27 қарашадағы № 24-3 «Семей қаласының жергілікті маңызды ортақ пайдаланылатын автомобиль жолдарының бөлінген белдеуінде және қалаға әкімшілік-бағынышты елді мекендерде сыртқы (көрнекі) жарнаманы орналастырғаны үшін төлемақы ставкалары туралы» шешіміне толықтырулар енгізу туралы» (2005 жылғы 27 қаңтарда № 2155, нормативтік құқықтық кесімдер мемлекеттік тіркеу Тізілімінде тіркелген, 2005 жылғы 4 ақпандағы «Семей таңы» және «Семипалатинские вести» газетінің № 5 сандарында жарияланған).

      3. Шешім алғашқы ресми жарияланғаннан кейін күнтізбелік он күн өткен соң қолданысқа енгізіледі.

*Қалалық мәслихат*

*сессиясының төрағасы                            Е. Сұлтанов*

*Қалалық мәслихаттың*

*хатшысы                                          Қ. Мирашев*

2008 жылғы 20 маусымдағы

      N 8/73-IV шешіміне

      қосымша

**Семей қаласының жергілікті маңызды ортақ**

**пайдаланылатын автомобиль жолдарының бөлінген**

**белдеуінде және қалаға әкімшілік-бағынышты елді**

**мекендерде сыртқы (көрнекі) жарнаманы орналастырғаны**

**үшін төлемақы ставкалары**

|  |  |
| --- | --- |
| Әрбір беті үшін жарнама алаңының көлемі (алаң шаршы метрмен) | Төлем сомасы (айлық есептік көрсеткіште) |
| 1 ш.м.дейін | 1 АЕК |
| 1-ден 3 ш.м.дейін | 2 АЕК |
| 3-тен 5 ш.м.дейін | 4 АЕК |
| 5-тен 10 ш.м. дейін | 6 АЕК |
| 10-нан 20 ш.м.дейін | 10 АЕК |
| 20-дан 30 ш.м.дейін | 16 АЕК |
| 30-дан 60 ш.м.дейін | 18 АЕК |
| 60-тан жоғары | 20 АЕК |
| 10-нан 20 ш.м.дейінгі призматрон, онымен бірге бейнелеу | 10 АЕК |
| 1 ден 20 ш.м.дейінгі тұрақты объектілерге арналған автомобильдер жарнамасы (орнату) | 28 АЕК |

      *Қалалық мәслихаттың*

*хатшысы                                       Қ. Мирашев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК